
OPĆINA ŽAKANJE

OPĆINSKO VIJEĆE


KLASA: 240-01/25-01/1
URBROJ: 2133-22-02-25-2
Žakanje, 15.11.2025. 
Temeljem članka20. Odluke o nerazvrstanim cestama na području Općine Žakanje („Službeni glasnik Općine Žakanje“ broj 01/25) i članka 50. Statuta Općine Žakanje („Službeni glasnik Općine Žakanje“, 01/21) Općinski načelnik Općine Žakanje donosi
OPERATIVNI PROGRAM ODRŽAVANJA NERAZVRSTANIH CESTA 
U ZIMSKOM RAZDOBLJU 2025./2026. NA PODRUČJU OPĆINE ŽAKANJE
I. UVOD

Ovim Operativnim programom održavanja nerazvrstanih cesta u zimskom razdoblju 2025./26. na području Općine Žakanje (u daljnjem tekstu: Operativni program), Općina Žakanje utvrđuje način i dinamiku održavanja nerazvrstanih cesta na području Općine, sukladno odredbama Zakona o sigurnosti prometa na cestama („Narodne novine” broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22), Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 144/22, 144/22, 04/23) i Pravilnika o održavanju cesta („Narodne novine" broj 90/14 i 3/2021), koji ima zadaću osigurati mogućnost odvijanja prometa nerazvrstanim cestama uz najveću moguću sigurnost sudionika u prometu i prihvatljive troškove. 
Izvedbenim programom zimske službe utvrđuje se osobito: 
· organizacijska shema ustroja, nadležnosti i odgovornosti izvođača zimske službe,

· raspored mjesta stalne pripravnosti,

· karta cestovne mreže s označenim razinama prednostima i polaznim i završnim točkama djelovanja zimske službe,

· raspored mehanizacije, opreme, materijala za posipanje te radne snage potrebne za izvođenje planiranih radova,

· raspored dežurstva, obvezne prisutnosti, stupnjevi pripravnosti te raspored radnih skupina,

· nacrt posipanja protiv poledice i uklanjanja snijega,

· mjesta i način isključivanja pojedinih vrsta vozila u zimskim uvjetima,

· način prikupljanja podataka i shema obavještavanja o stanju i prohodnosti javnih cesta.

Pod redovitim održavanjem nerazvrstanih cesta u zimskim uvjetima podrazumijeva se:
· pripremni radovi prije nastupanja zimskih uvjeta (nabave posipala)

· posipavanje nerazvrstanih cesta (sipina i/ili sol),
· čišćenje snijega s kolnika i pločnika te održavanje prometne signalizacije, 
· uklanjanje posute sipine,
· postavljanje posebne prometne signalizacije u slučajevima posebnog režima promet ili zatvaranja dijela ceste. 
Važno je napomenuti da se sudionici u prometu moraju prilagoditi zimskim uvjetima. Na to obavezuje i Zakon o sigurnosti prometa (upotreba zimske opreme), a obavljanje zimske službe omogućuje sudionicima u prometu veću sigurnost uz njihov nužan oprez. 
II. ORGANIZACIJSKA SHEMA USTROJA, NADLEŽNOST I ODGOVORNOST IZVOĐAČA ZIMSKE SLUŽBE   
Zimsko održavanje cesta, ulica, javnih površina i nogostupa na području Općine Žakanje izvodit će Izvođači, fizičke i pravne osobe, prema popisu u Prilogu 1. ovog Programa.
Sve radove zimskog održavanja i zaštite nerazvrstanih cesta, izvođač je obvezan obaviti sukladno ovom Operativnom programu, a na način propisan zakonima, propisima, normama, tehničkim uvjetima i smjernicama koje uređuju područje održavanja i zaštite nerazvrstanih cesta. 
Za cijelo vrijeme zimskog razdoblja izvođači radova moraju uspostaviti takvu organizaciju koja će omogućiti obavljanje svih radova i poslova iz ovoga Operativnog programa, kao i poduzimanje svih potrebnih aktivnosti za osiguranje sigurnog i nesmetanog odvijanja prometa na svim nerazvrstanim cestama na području Općine Žakanje.
 U slučaju nastanka izvanrednog događaja izvođači su obvezni odmah po saznanju poduzeti sve potrebne mjere za sprječavanje daljnjih štetnih posljedica koje je prouzročio taj događaj kao i osigurati sigurno odvijanje prometa. O nastanku izvanrednih događaja, posljedicama, poduzetim mjerama i radovima na otklanjanju posljedica izvanrednog događaja koji ugrožava sigurnost odvijanja prometa ili bi mogli prouzročiti veća oštećenja ceste, izvođači su obvezni odmah obavijestiti odgovornu osobu za provođenje ugovora od strane Općine Žakanje. 
O svim poduzetim aktivnostima tijekom obavljanja zimske službe izvođači radova moraju voditi svu propisanu dokumentaciju iz koje će se moći utvrditi tijek događaja te poduzete radnje i mjere, obavljeni radovi, utrošeni materijal, angažirana sredstva i radnici, i to za svaku dionicu svake nerazvrstane ceste koju su preuzeli na održavanje. 
Izvođači su odgovorni i za uspostavu i pravilan rad sustava za prikupljanje podataka o stanju i prohodnosti nerazvrstanih cesta, a radi pravovremenog obavješćivanja javnosti te poduzimanja pravovremenih i djelotvornih aktivnosti za uspostavu sigurnog odvijanja prometa u slučaju zatvaranja ceste za pojedine ili sve kategorije vozila. Sve štete nastale na cesti i opremi ceste učinjene od strane sudionika u prometu ili drugih pravnih i fizičkih osoba, izvođači radova trebaju odmah evidentirati, utvrditi visinu štete i sve druge okolnosti o nastaloj šteti te o tome odmah obavijestiti odgovornu osobu Općine Žakanje.
Odgovornost za nanesenu materijalnu i nematerijalnu štetu prema sudionicima u prometu i Općine Žakanje, nastalu zbog nepravovremenih i/ili nekvalitetno izvedenih radova zimskog održavanja nerazvrstanih cesta, ulica i nogostupa u zimskom razdoblju, snosi Općina Žakanje. 
Ako radovi redovitog održavanja i zaštite nerazvrstanih cesta nisu obavljeni u skladu s ovim Operativnim programom, tj. ukoliko nisu poduzete sve potrebne mjere za uspostavu sigurnog odvijanja prometa, smatra se da su isti obavljeni nepotpuno i/ili nekvalitetno i/ili nepravovremeno.
OPERATIVNI STOŽER ZIMSKE SLUŽBE
Općina Žakanje, Žakanje 58, 47276 Žakanje

Tel.: 047/757-836

e-pošta: opcina.zakanje1@ka.t-com.hr 

Odgovorna osoba: Danijel Jurkaš

III. RASPORED MJESTA STALNE PRIPRAVNOSTI
Djelotvornost zimske službe u zavisnosti je od jačine prometa, dužine cesta, trajanja vremenskih nepogoda i veličine smetnji u prometu uzrokovanih istima. Ovo iziskuje stalnu pripravnost izvođača radova, tj. njegove mehanizacije, opreme i radne snage potrebne za izvođenje planiranih radova. 
Planirano vrijeme trajanja zimske službe predviđa se u razdoblju od 15.11.2025. godine do 15.04.2026. godine, dok se stvarno vrijeme trajanja utvrđuje prema stvarnim vremenskim prilikama što određuje Općina Žakanje u suradnji sa izvođačem radova zimske službe.
Mjesto stalne pripravnosti:

OPĆINA ŽAKANJE, Žakanje 58, 47276 Žakanje

Tel.: 047/757-836

e-pošta: opcina.zakanje1@ka.t-com.hr 

Odgovorna osoba: Danijel Jurkaš

Ostala mjesta pripravnosti:

MO BUBNJARCI, MO JUROVSKI BROD, MO JUROVO-MIŠINCI, MO BRIHOVO-KOHANJAC, MO ŽAKANJE, MO ZALUKA LIPNIČKA, MO PRAVUTINA i MO PAKA.

IV. KARTE CESTOVNE MREŽE PO MJESTIMA STALNE PRIPRAVNOSTI S OZNAČENIM RAZINAMA PREDNOSTI
Baza podataka sastoji se od ukupno 73 nerazvrstanih cesta popisanih u Prilogu 2. 
Prilog 1. Popis nerazvrstanih cesta i javnih površina Općine Žakanje u zimskom razdoblju 2025./2026.

Prilog 2.. Karta mreže nerazvrstanih cesta.

V. RASPORED MEHANIZACIJE, OPREME, MATERIJALA ZA POSIPANJE TE RADNE SNAGE POTREBNE ZA IZVOĐENJE PLANIRANIH RADOVA 

Za provedbu mjera i aktivnosti zimske službe osigurana je odgovarajuća mehanizacija i stručno osposobljeno osoblje izvođača navedenih u Prilogu 1. ovog Operativnog programa.

Izvođači raspolažu sljedećom mehanizacijom:

· traktori opremljeni traktorskim ralicama za čišćenje snijega
· kombinirka za potrebe uklanjanja snijega, leda i drugih zapreka na prometnicama i javnim površinama

Navedena mehanizacija omogućuje pravovremeno i učinkovito obavljanje poslova čišćenja snijega, uklanjanja poledice te osiguravanje prohodnosti prometnica sukladno važećim propisima i ovom Operativnom programu.
Materijal (sipina) za posipavanje nerazvrstanih cesta i javnih površina deponirat će se na lokaciji u Poslovnoj zoni Žakanje, a sastoji se od kamene sitneži i soli.
VI. RASPORED DEŽURSTVA, OBVEZNE PRISUTNOSTI, STUPNJEVI PRIPRAVNOSTI TE RASPORED RADNIH SKUPINA
Glavne pripreme u postavi organizacije zimske službe, osiguranju potrebne mehanizacije i djelatnika provodi samostalno izvođač radova iz Priloga 1.
Općina Žakanje odgovorna je za planiranje i nabavu materijala za posipavanje (sipina).

Radi osiguranja pravodobnog i učinkovitog djelovanja zimske službe, ovim Operativnim programom utvrđuju se raspored dežurstva, obvezna prisutnost odgovornih osoba, stupnjevi pripravnosti te raspored radnih skupina.

Raspored dežurstva i obvezna prisutnost

Tijekom razdoblja trajanja zimske službe uspostavlja se stalno dežurstvo odgovornih osoba izvođača i naručitelja, sukladno vremenskim prilikama i prognozama.

Dežurstvo podrazumijeva:

· praćenje meteoroloških uvjeta i prognoza
· zaprimanje dojava i obavijesti o stanju na terenu
· donošenje odluka o aktiviranju zimske službe
· koordinaciju rada izvođača i radnih skupina

Odgovorne osobe obvezne su biti dostupne putem telefona tijekom cijelog razdoblja dežurstva, a po potrebi i fizički prisutne na terenu.

Stupnjevi pripravnosti zimske službe

Radi učinkovitog djelovanja, utvrđuju se sljedeći stupnjevi pripravnosti:

I. stupanj pripravnosti – Obuhvaća razdoblje bez zimskih oborina, uz mogućnost njihove pojave. Provodi se praćenje vremenskih uvjeta, provjera ispravnosti mehanizacije i spremnosti osoblja.

II. stupanj pripravnosti – Proglašava se u slučaju najave ili pojave slabijih snježnih oborina ili poledice. Aktiviraju se radne skupine, započinje preventivno djelovanje i čišćenje prioritetnih prometnica i površina.

III. stupanj pripravnosti – Proglašava se u slučaju intenzivnih snježnih oborina, dugotrajnog snijega, pojave jake poledice ili drugih izvanrednih zimskih uvjeta. U rad se uključuju svi raspoloživi ljudski i tehnički kapaciteti, a djelovanje zimske službe provodi se neprekidno do normalizacije stanja.

Raspored i sastav radnih skupina

Radovi zimske službe organiziraju se putem radnih skupina izvođača navedenih u Prilogu 1.

Svaka radna skupina sastoji se od:

· rukovatelja mehanizacijom (traktor/kombinirka, ralica)
Raspored radnih skupina utvrđuje se sukladno stupnju pripravnosti i trenutačnim uvjetima na terenu, uz mogućnost preraspodjele radi osiguranja prohodnosti svih prioritetnih pravaca.
VII. NACRT POSIPANJA PROTIV POLEDICE I UKLANJANJA SNIJEGA
Nacrt posipanja protiv poledice i uklanjanja snijega izrađen je radi osiguranja sigurnog i nesmetanog odvijanja prometa te korištenja javnih površina tijekom zimskih uvjeta, sukladno važećim propisima i ovom Operativnom programu zimske službe.

Posipanje protiv poledice

Posipanje protiv poledice provodi se preventivno i interventno, ovisno o meteorološkim uvjetima i stupnju pripravnosti zimske službe. Preventivno posipanje provodi se u slučaju najave pojave poledice, smrzavanja kolnika ili oborina koje mogu uzrokovati skliske uvjete. Interventno posipanje provodi se nakon pojave poledice ili zaleđenih površina.
Za posipanje se koriste odgovarajući posipni materijali (sol, mješavina soli i agregata ili drugi dopušteni materijali), a količine i način primjene prilagođavaju se stanju kolnika, temperaturi zraka i intenzitetu oborina.

Prioritet u posipanju imaju:

· glavne prometnice i pristupni pravci
· dionice s većim uzdužnim nagibima i oštrim zavojima
· prilazi javnim ustanovama i objektima od posebnog značaja

Uklanjanje snijega

Uklanjanje snijega provodi se mehanizirano i, prema potrebi, ručno, ovisno o količini snijega, dostupnoj mehanizaciji i specifičnostima pojedinih površina.

Mehanizirano uklanjanje snijega provodi se traktorskim ralicama i kombinirkama izvođača navedenih u Prilogu 1, dok se ručno čišćenje primjenjuje na nepristupačnim ili osjetljivim površinama.

Čišćenje snijega započinje nakon što visina snježnog pokrivača dosegne razinu koja ugrožava sigurnost prometa ili sukladno stupnju pripravnosti zimske službe.

Prioritet uklanjanja snijega imaju:

· prometnice i putovi I. prioriteta
· pristupi hitnim službama, javnim ustanovama i infrastrukturnim objektima
· ostale prometnice i javne površine prema utvrđenom redoslijedu

Nadzor i prilagodba nacrta

Provedbu nacrta posipanja i uklanjanja snijega nadziru odgovorne osobe zimske službe, koje su ovlaštene prilagođavati način i intenzitet djelovanja ovisno o stvarnim uvjetima na terenu i razvoju vremenskih prilika.
VIII. MJESTA I NAČIN ISKLJUČIVANJA POJEDINIH VRSTA VOZILA U ZIMSKIM UVJETIMA

U zimskim uvjetima, radi sigurnosti prometa i omogućavanja rada zimske službe, mogu se privremeno isključiti pojedine vrste vozila s određenih prometnica.

Isključivanje se provodi u slučaju intenzivnih snježnih oborina, pojave poledice ili smanjene prohodnosti prometnica, osobito za:

· teretna i priključna vozila
· vozila bez propisane zimske opreme

Vozila se isključuju na prometno sigurnim i pogodnim mjestima (ulazi u kritične dionice, raskrižja, parkirališta), u suradnji s nadležnom policijom i komunalnim službama, uz postavljanje odgovarajuće privremene prometne signalizacije.

Ponovno uključivanje vozila u promet dopušta se nakon prestanka zimskih uvjeta i uspostave sigurne prohodnosti prometnica.
IX. NAČIN PRIKUPLJANJA PODATAKA I SHEMA OBAVJEŠĆIVANJA O STANJU I PROHODNOSTI CESTA

Podaci o stanju i prohodnosti cesta prikupljaju se putem dežurnih osoba zimske službe, izvođača radova te obilaskom terena i praćenjem meteoroloških uvjeta.
Sve informacije vezane uz rad zimske službe mogu se dobiti od rukovoditelja zimske službe od 00:00 do 24:00 sata  na mobitel 091/514-7543, a u  općinskoj upravi u radno vrijeme od 7,00 -15,00 sati na tel. 047/757-836.

Prikupljene informacije koriste se za donošenje odluka o stupnjevima pripravnosti i mjerama djelovanja zimske službe.

O stanju i prohodnosti cesta obavještavaju se nadležne službe i javnost putem dostupnih komunikacijskih kanala, prema potrebi i u skladu s važećim propisima.
X. ZAVRŠNE ODREDBE

Ovaj Operativni program primjenjuje se tijekom razdoblja trajanja zimske službe, u skladu s važećim propisima.

Provedbu Operativnog programa nadziru nadležne službe, a izmjene i dopune mogu se donijeti po potrebi, ovisno o vremenskim uvjetima i stanju na terenu.

Ovaj Operativni program stupa na snagu danom donošenja.
OPĆINSKI NAČELNIK

Danijel Jurkaš


